Sebastian Vettel

**Sebastian Vettel** (* 3. júl 1987, Heppenheim, Západné Nemecko) je nemecký automobilový pretekár, štvornásobný majster sveta Formuly 1 (2010, 2011, 2012, 2013). Preslávil sa najmä pôsobením v tíme Red Bull Racing, neskôr jazdil aj za Ferrari a Aston Martin. Patril k najúspešnejším jazdcom svojej generácie v ére moderných technológií a intenzívneho tímového vývoja.

## Skorý život
Vettel sa narodil v Heppenheime v Západnom Nemecku Norbertovi a Heike Vettelovcom. Má mladšieho brata Fabiana a dve staršie sestry: Melanie, dentálnu techničku a Stefanie, fyzioterapeutku pre zdravotne postihnuté deti. V jednom z rozhovorov priznal, že v škole nepatril medzi najlepších. K motoršportu sa dostal už ako dieťa – začínal na motokárach, kde sa rýchlo ukázal jeho talent pre rýchlosť aj technické chápanie jazdy. V mladosti ho výrazne podporoval program Red Bull Junior Team, ktorý mu pomohol prejsť od motokár do jednomiestnych formúl.

## Juniorská kariéra
Po úspechoch v kartingu sa Vettel presunul do juniorských sérií.

#### Formula BMW (2004)
Výrazne sa presadil medzi mladými talentmi a získal titul, čím na seba upútal pozornosť širšieho motoršportového sveta.

#### Formula 3 (20052006)
Získaval skúsenosti v silnej konkurencii a pravidelne bojoval o popredné priečky.

#### World Series by Renault (2007)
Krátke, ale veľmi dominantné pôsobenie, jeho výsledky urýchlili presun do Formuly 1.

## Formula 1

### BMW Sauber a Toro Rosso (20072008)
Vettel začal svoju kariéru vo Formule 1 ako testovací jazdec BMW Sauber a debutoval na Veľkej cene USA 2007, kde nahradil zraneného Roberta Kubicu. Počas sezóny prešiel k tímu Toro Rosso (v tom čase bol súčasťou programu pre Red Bull), kde súťažil do roku 2008. Na Veľkej cene Talianska 2008 zaznamenal úspech, kedy sa stal (vtedajším) najmladším držiteľom pole-position a tiež aj víťazom pretekov.  

### Red Bull (20092014)
#### 2009
Prestúpil do Red Bull Racing. V sezóne dosiahol viacero víťazstiev a pravidelne bojoval o titul proti Jensonovi Buttonovi. Nakoniec skončil 2. v celkovom hodnotení, čím sa stal najmladším jazdcom vôbec, ktorý sa umiestnil na druhej priečke šampionátu jazdcov. Potvrdil, že je pripravený bojovať o majstrovský titul.  

#### 2010
Nasledujúci rok, vo veku 23 rokov a 134 dní, sa stal najmladším majstrom sveta, hoci pred poslednými pretekmi nebol lídrom šampionátu. V tom istom roku tiež pomohol získať pre svoj tím Red Bull ich prvý konštruktérsky titul.  
[náhľad|Sebastian Vettel počas [Veľká cena Kanady|Veľkej ceny Kanady 2010.]]

#### 2011
Jedna z najdominantnejších sezón v dejinách. Vettel vyhral 11 pretekov, získal 15 pole position a suverénne obhájil titul majstra sveta. Red Bull Racing jasne dominoval celému štartovému poľu.

#### 2012
Veľmi vyrovnaná a dramatická sezóna. Vettel bojoval o titul až do posledných pretekov proti Fernandovi Alonsovi. Napriek problémom v úvode roka dokázal sezónu otočiť a stal sa trojnásobným majstrom sveta.

#### 2013
Vrchol Vettelovej kariéry. Vyhral 13 pretekov vrátane rekordnej série 9 víťazstiev za sebou na konci sezóny, ktorú prekonal až Max Verstappen v sezóne 2023. Suverénne získal svoj štvrtý titul majstra sveta, čím uzavrel jednu z najúspešnejších ér jedného jazdca a tímu.

#### 2014
Posledná sezóna v Red Bulle. Po výrazných zmenách technických pravidiel sa tím trápil a Vettel bol prvýkrát výrazne porazený tímovým kolegom (Daniel Ricciardo). Sezónu zakončil bez víťazstva a oznámil odchod do Ferrari.

### Scuderia Ferrari (20152020)
Vettel ukončil svoj kontrakt s tímom Red Bull po sezóne 2014, kedy nezaznamenal žiadne víťazstvo. Čoskoro bolo oznámené, že podpísal trojročnú zmluvu so Scuderiou Ferrari, kde bude pôsobiť od sezóny 2015.

#### 2015
Začiatok novej kapitoly v Ferrari. Vettel zaznamenal tri víťazstvá a skončil 3. v šampionáte. Bol vnímaný ako jazdec, ktorý vrátil Ferrari nádej na titul a bol tak najbližším pretekárom pilotov dominantného tímu Mercedes.

#### 2016
Ferrari síce vyhralo niekoľko pretekov, no celkovo nedokázalo konkurovať Mercedesu. Vettel skončil 4. v celkovom hodnotení, bez víťazstva.

#### 2017
Vettel a Ferrari sa tešili zlepšeniu v roku 2017, pričom popri štyroch víťazstvách sa tešili z vedenia viac ako polovice sezóny. Po páde na druhé miesto v poradí, reťazec zlej spoľahlivosti a výsledkov využil Lewis Hamilton, kedy Vettel prišiel o svoje nádeje na titul už v Mexiku.

#### 2018
Podobný priebeh ako rok 2017. Vettel opäť bojoval o titul, no viaceré jazdecké chyby a slabší vývoj monopostu znamenali 2. miesto v šampionáte.
[náhľad|Vettel počas [Veľká cena Rakúska|Veľkej ceny Rakúska 2018.]]

#### 2019
Ferrari vsadilo viac na Charlesa Leclerca. Vettel získal jedno víťazstvo a sezónu zakončil na 5. mieste. Vzťah medzi jazdcom a tímom sa postupne zhoršoval.

#### 2020
Posledná sezóna vo Ferrari, poznačená pandémiou COVID-19 a slabou výkonnosťou tímu. Vettel nedosiahol ani jedno pódium a skončil 13. v šampionáte.

### Aston Martin (20212022)
#### 2021
Prestup do Aston Martin. Sezóna bola adaptačná, no Vettel zaznamenal niekoľko silných výsledkov vrátane 2. miesta v Azerbajdžane, ktoré bolo jeho posledným pódiom v kariére Formuly 1. Celkovo skončil na 12. mieste v celkovom poradí.

#### 2022
[náhľad|[Veľká cena Rakúska 2022.]]
Posledná sezóna v Formule 1. Vettel oznámil ukončenie kariéry a rozlúčil sa dôstojným spôsobom, vrátane silného výkonu v Abú Zabí. Sezónu zakončil na 12. mieste a definitívne uzavrel pretekársku kapitolu.

## Život po Formule 1
Po odchode z F1 sa Vettel viac sústredil na rodinu a aktivity mimo profesionálneho pretekania. Vystupoval v médiách najmä v súvislosti s témami udržateľnosti, rozvoja motoršportu a podpory mladých talentov. Zároveň zostáva výraznou osobnosťou modernej histórie Formuly 1 – ako jazdec, ktorý dokázal skĺbiť extrémnu športovú výkonnosť s premýšľavým verejným vystupovaním.

## Charitatívne činnosti
Sebastian Vettel je považovaný za jedného z jazdcov, ktorí sa výrazne zapájali do spoločenských tém mimo okruhov. Dlhodobo podporoval rôzne iniciatívy – od pomoci deťom a vzdelávacích projektov až po aktivity spojené s udržateľnosťou a životným prostredím. V paddocku bol známy aj tým, že využíval svoju popularitu na upozorňovanie na širšie problémy, nielen na športové výsledky.

## Osobný život
Sebastian Vettel uviedol, že v detstve boli jeho hviezdy traja Michaelovia: Michael Schumacher, Michael Jackson a Michael Jordan. Pôvodne chcel spievať ako Michael Jackson, ale zistil, že nemá na to hlas. Vettel je tiež fanúšikom The Beatles, zberateľom viacerých nahrávok, vrátane *[[Abbey Road (album)|Abbey Road]]* a jeho obľúbenej skladby „Drive My Car“. V rozhovore pre seriál *[[Top Gear]]*, priznal, že bol fanúšikov britských komédií ako *Malá Veľká Británia* a *[[Život Briana]].* Vettel žije v Thurgau vo Švajčiarsku ako väčšina pretekárov a je fanúšik nemeckého futbalu, konkrétne klubu Eintracht Frankfurt. V nemeckej verzii filmu *[[Autá 2]]* prepožičal svoj hlas postave menom Sebastian Schnell. 

Vettel je od roku 2019 ženatý s Hannou Prater, priateľkou z detstva. Spolu majú dve dcéry, Emilie (* január 2014) a Matildu (* september 2015) a syna               (* november 2019). V roku 2015 Forbes odhadol jeho ročný príjem na 33 miliónov dolárov. Kimi Räikkönen, tímový kolega zo Scuderie Ferrari, je jeho blízky priateľ. Sebastianov mladší brat Fabian je tiež pretekár. Zúčastnil sa súťaže Audi Sport TT Cup 2017.

## Pretekárske výsledky
### Prehľad

### Formula 1

### Rekordy Sebastiana Vettela

###### Poznámky


## Pozri aj
* Formula 1
* Juan Manuel Fangio
* Michael Schumacher

## Referencie

## Iné projekty

## Externé odkazy
* Oficiálna webstránka pretekára

Kategória:Nemeckí piloti F1
Kategória:Nemeckí automobiloví pretekári
Kategória:Majstri sveta F1
Kategória:Osobnosti z Hesenska